PREDLAGATELJ:

ŽUPAN OSNUTEK

Na podlagi 29. člena Zakona o lokalni samoupravi (Uradni list RS, št. 94/07 - uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE,62/24-odl.US), 29. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 ZFisP, 96/15 – ZIPRS1617, 13/18, 195/20 – odl.US, 18/23 – ZDU-10, 76/23, 88/23-ZOPNN.F,95/23-ZIUOPZP,117/23-ZIUOPZP-A)) in 17. člena Statuta Občine Šoštanj (Uradni list Občine Šoštanj, št. 5/18) je Občinski svet Občine Šoštanj na svoji \_\_\_\_\_\_\_\_\_\_\_\_\_\_\_\_\_ redni seji, dne, \_\_\_\_\_\_\_\_\_\_\_\_\_\_\_\_\_ sprejel

**ODLOK O PRORAČUNU**

**OBČINE ŠOŠTANJ ZA LETO 2025**

**1. SPLOŠNA DOLOČBA**

**1. člen**

S tem odlokom se za Občino Šoštanj za leto 2025 določajo proračun, postopki izvrševanja proračuna ter obseg zadolževanja in poroštev občine in javnega sektorja na ravni občine (v nadaljnjem besedilu: proračun).

**2. VIŠINA SPLOŠNEGA DELA PRORAČUNA IN STRUKTURA POSEBNEGA DELA PRORAČUNA**

**2. člen**

V splošnem delu proračuna so prikazani prejemki in izdatki po ekonomski klasifikaciji do ravni kontov.

Splošni del proračuna se na ravni podskupin kontov določa v naslednjih zneskih:

|  |  |  |  |  |  |
| --- | --- | --- | --- | --- | --- |
|  | | Konto - opis | |  | |
| **A** | | **BILANCA PRIHODKOV IN ODHODKOV** | | **leto 2025** | |
| **I.** | | **SKUPAJ PRIHODKI (70+71+72+73+74)** | | **50.267.975** | |
|  | | **70 DAVČNI PRIHODKI** | | **13.478.210** | |
|  | | 700 Davki na dohodek in dobiček | | 7.083.060 | |
|  | | 703 Davki na premoženje | | 6.193.500 | |
|  | | 704 Domači davki na blago in storitve | | 201.650 | |
|  | | **71 NEDAVČNI PRIHODKI** | | **2.112.898** | |
|  | | 710 Udeležba na dobičku in dohodki od premoženja | | 1.827.522 | |
|  | | 711 Takse in pristojbine | | 10.000 | |
|  | | 712 Globe in druge denarne kazni | | 38.000 | |
|  | | 713 Prihodki od prodaje blaga in storitev | | 7.000 | |
|  | | 714 Drugi nedavčni prihodki | | 230.376 | |
|  | | **72 KAPITALSKI PRIHODKI** | | **251.372** | |
|  | | 722 Prihodki od prodaje zemljišč in neopredmetena dolg. sred. | | 251.372 | |
|  | | **73 PREJETE DONACIJE** | | **71.700** | |
|  | | 730 Prejete donacije iz domačih virov | | 71.700 | |
|  | | **74 TRANSFERNI PRIHODKI** | | **34.353.795** | |
|  | | 740 Transferni prihodki iz drugih javnofinančnih institucij | | 33.010.745 | |
|  | | 741 Prejeta sredstva iz državnega proračuna iz sredstev prorač.EU | | 1.343.050 | |
| **II.** | | **SKUPAJ ODHODKI (40+41+42+43)** | | **52.422.259** | |
|  | | **40 TEKOČI ODHODKI** | | **5.949.315** | |
|  | | 400 Plače in drugi izdatki zaposlenim | | 928.760 | |
|  | | 401 Prispevki delodajalcev za socialno varnost | | 145.210 | |
|  | | 402 Izdatki za blago in storitve | | 4.598.645 | |
|  | | 403 Plačila domačih obresti | | 116.700 | |
|  | | 409 Rezerve | | 160.000 | |
|  | | **41 TEKOČI TRANSFERI** | | **5.701.682** | |
|  | | 410 Subvencije | | 195.000 | |
|  | | 411 Transferi posameznikom in gospodinjstvom | | 3.595.700 | |
|  | | 412 Transferi neprofitnim organizacijam in ustanovam | | 550.700 | |
|  | | 413 Drugi tekoči domači transferi | | 1.360.282 | |
|  | | **42 INVESTICIJSKI ODHODKI** | | **40.698.262** | |
|  | | 420 Nakup in gradnja osnovnih sredstev | | 40.698.262 | |
|  | | **43 INVESTICIJSKI TRANSFERI** | | **73.000** | |
|  | | 431 Inv.transferi prav.in fiz.osebam, ki niso proračunski uporabniki | | 59.000 | |
|  | | 432 Investicijski transferi proračunskim uporabnikom | | 14.000 | |
| **III.** | | **PRORAČUNSKI PRESEŽEK / PRIMANJKLJAJ (I.-II.)** | | **-2.154.284** | |
|  | |  | |  | |
| **B** | | **RAČUN FINANČNIH TERJATEV IN NALOŽB** | | **leto 2025** | |
| **IV.** | | **PREJETA VRAČ.DANIH POSOJ.IN PRODAJA KAP.D.** | | **0** | |
|  | | **75 PREJETA VRAČ.DANIH POSOJ.IN PRODAJA KAP.D.** | | **0** | |
|  | | 750 Prejeta vračila danih posojil | | 0 | |
| **V.** | | **DANA POSOJILA IN POVEČANJE KAPITAL.DELEŽEV** | | **0** | |
|  | | **44 DANA POSOJILA IN POVEČANJE KAPITAL.DELEŽEV** | | **0** | |
|  | | 441 Povečanje kapitalskih deležev in finančnih naložb | | 0 | |
| **VI.** | | **PREJETA MINUS DANA POSOJILA IN SPREMEMBE** | |  | |
|  | | **KAPITALSKIH DELEŽEV (IV. - V.)** | | **0** | |
|  | |  | |  | |
| **C** | | **RAČUN FINANCIRANJA** | | **leto 2025** | |
| **VII.** | | **ZADOLŽEVANJE** | | **1.900.000** | |
|  | | **50 ZADOLŽEVANJE** | | **1.900.000** | |
|  | | 500 Domače zadolževanje | | 1.900.000 | |
| **VIII.** | | **ODPLAČILO DOLGA** | | **415.910** | |
|  | | **55 ODPLAČILO DOLGA** | | **415.910** | |
|  | | 550 Odplačilo domačega dolga | | 415.910 | |
| **IX.** | | **SPREMEMBA STANJA SREDSTEV NA RAČUNIH** | |  | |
|  | | **(I.+IV.+VII.-II.-V.-VIII.)** | | **-670.194** | |
| **X.** | | **NETO ZADOLŽEVANJE (VII.-VIII.)** | | **1.484.090** | |
| **XI.** | | **NETO FINANCIRANJE (VI.+X.-IX.)** | | **2.154.284** | |
| **XII.** | **STANJE SRED.NA RAČUNIH NA DAN 31.12. PRETEKLEGA LETA** | | **670.194** | |

Posebni del proračuna sestavljajo finančni načrti neposrednih uporabnikov, ki so razdeljeni na naslednje programske dele: področja proračunske porabe, glavne programe in podprograme, predpisane s programsko klasifikacijo izdatkov občinskih proračunov. Podprogram je razdeljen na proračunske postavke, te pa na podskupine kontov in konte, določene s predpisanim kontnim načrtom.

Posebni del proračuna do ravni proračunskih postavk - podskupin kontov in načrt razvojnih programov sta prilogi k temu odloku in se objavita na spletni strani Občine Šoštanj.

Načrt razvojnih programov sestavljajo projekti.

**3. POSTOPKI IZVRŠEVANJA PRORAČUNA**

**3. člen**

V tekočem letu se izvršuje proračun tekočega leta.

Proračun se izvršuje skladno z določbami zakona, ki ureja javne finance in podzakonskimi predpisi, izdanimi na njegovi podlagi, in tega odloka.

Proračun se izvršuje na ravni proračunske postavke – konta.

Veljavni načrt razvojnih programov tekočega leta mora biti za tekoče leto usklajen z veljavnim proračunom.

**4. člen**

Namenski prihodki proračuna so poleg prihodkov, določenih v prvem stavku prvega odstavka 43.člena ZJF in prvem odstavku 80. člena ZJF, tudi:

* turistična taksa, ki se porabi skladno z Zakonom o spodbujanju razvoja turizma in letnim proračunom občine;
* prihodki požarne takse po Zakonu o varstvu pred požarom, ki se uporabljajo za namene, določen v navedenem zakonu;
* pristojbina za vzdrževanje gozdnih cest po Zakonu o gozdovih, ki se porabi za vzdrževanje gozdnih cest;
* letno nadomestilo za upravljanje državnih gozdov po Zakonu o gospodarjenju z gozdovi v lasti RS, ki se porabi za gradnjo in vzdrževanje lokalne cestne infrastrukture;
* komunalni prispevek, ki se po Zakonu o prostorskem načrtovanju porabi za gradnjo infrastrukture skladno z NRP občinskega proračuna;
* nadomestilo za stroške lokacijske preveritve in taksa za obravnavo pobud za spremembo namenske rabe prostora v občinskem prostorskem načrtu po Zakonu o urejanju prostora, ki se porabi za financiranje nalog urejanja prostora;
* koncesijska dajatev za trajnostno gospodarjenje z divjadjo v loviščih po Zakonu o divjadi in lovstvu, ki se porabi za izvajanje ukrepov varstva in vlaganj v naravne vire;
* sofinanciranje skupne občinske uprave po Zakonu o financiranju občin, ki se porabi za plače in druge izdatke ter prispevke delodajalca zaposlenim v skupni občinski upravi;
* sredstva, pridobljena z zadolžitvijo v letu 2025, ki se porabijo za izvajanje investicij, vključenih v sprejeti proračun tega leta;
* prejeta sredstva iz državnega proračuna ter prejeta sredstva iz državnega proračuna iz sredstev proračuna Evropske unije za sofinanciranje investicij in drugih projektov, ki se porabijo za namene, določene v pogodbah z RS in EU;
* prejeta sredstva iz občinskih proračunov, ki se porabijo za plačilo dejavnosti vrtca kot razliko med ekonomsko ceno programa in plačilom staršev;
* prejeta sredstva iz javnih skladov, ki se porabijo za namene, določene v pogodbah z Eko skladom;
* lastni prihodki krajevnih skupnosti, ki se porabijo za namene, določene v njihovih finančnih načrtih, glede na področje nastanka.

Če se po sprejemu proračuna vplača namenski prejemek, ki zahteva sorazmerni namenski izdatek, ki v proračunu ni izkazan ali ni izkazan v zadostni višini, se v višini dejanskih prejemkov povečata obseg izdatkov finančnega načrta neposrednega uporabnika in proračun.

Če so namenski prejemki vplačani v proračun v nižjem obsegu kot je izkazan v proračunu, lahko uporabnik prevzema in plačuje obveznost samo v višini dejansko vplačanih oziroma razpoložljivih sredstev.

**5. člen**

Osnova za prerazporejanje pravic porabe je zadnji sprejeti proračun, spremembe proračuna ali rebalans proračuna.

Župan lahko odloča o prerazporeditvi pravic porabe med proračunskimi postavkami v posebnem delu proračuna, pri tem pa mora proračun ostati uravnotežen. Prerazporejanje ne sme vplivati na izvajanje nalog, za katere so bila načrtovana sredstva. Skupen znesek vseh prerazporeditev v okviru področja proračunske porabe ne sme preseči 25 odstotkov vrednosti področja proračunske porabe. Prerazporejanj med proračunskimi uporabniki ni mogoče.

Prerazporeditve med podkonti znotraj posamezne proračunske postavke opravi finančna služba.

Župan o veljavnem proračunu in o njegovi realizaciji poroča občinskemu svetu s poročilom o izvrševanju proračuna ob polletju in konec leta z zaključnim računom proračuna.

**6. člen**

Župan lahko med izvrševanjem proračuna odpre novo proračunsko postavko, če so izpolnjeni pogoji iz 32. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23, 83/24 in 88/24), ki se na podlagi drugega odstavka 1. člena navedenega pravilnika smiselno uporablja tudi za občine.

Sredstva za plačilo obveznosti, ki niso bile načrtovane v zadostnem obsegu, se lahko začasno zagotovijo tudi iz sredstev splošne proračunske rezervacije (42. člen ZJF), če obseg sredstev na tej proračunski postavki to dopušča. Pri pripravi rebalansa proračuna se dodeljena sredstva prerazporedijo v načrt neposrednega proračunskega uporabnika.

V okviru že odprte proračunske postavke se lahko odpre nov podkonto. Pravice porabe na novem podkontu se zagotovijo z razporeditvijo v okviru proračunske postavke ali s prerazporeditvijo iz druge proračunske postavke.

**7. člen**

Neposredni uporabnik lahko v tekočem letu za projekte, ki so vključeni v veljavni načrt razvojnih programov, odda javno naročilo za celotno vrednost projekta, če so zanj načrtovane pravice porabe na proračunskih postavkah v sprejetem proračunu.

Skupni obseg prevzetih obveznosti neposrednega uporabnika, ki bodo zapadle v plačilo v prihodnjih letih za investicijske odhodke in investicijske transfere, ne sme presegati 70 % pravic porabe v sprejetem finančnem načrtu neposrednega uporabnika, od tega :

1. v letu 2026 40% navedenih pravic porabe in
2. v ostalih letih 30% navedenih pravic porabe.

Omejitve iz prvega in drugega odstavka tega člena ne veljajo za prevzemanje obveznosti z najemnimi pogodbami, razen če na podlagi teh pogodb lastninska pravica preide oziroma lahko preide iz najemodajalca na najemnika, in prevzemanje obveznosti za pogodbe za dobavo elektrike, telefona, vode, komunalnih storitev in drugih storitev, potrebnih za operativno delovanje neposrednih uporabnikov ter prevzemanje obveznosti za pogodbe, ki se financirajo iz namenskih sredstev EU, namenskih sredstev finančnih mehanizmov in sredstev drugih donatorjev ter pripadajočih proračunskih postavk slovenke udeležbe.

Prevzete obveznosti iz drugega in tretjega odstavka tega člena se načrtujejo v finančnem načrtu neposrednega uporabnika in načrtu razvojnih programov.

**8. člen**

Neposredni uporabnik vodi evidenco projektov iz veljavnega načrta razvojnih programov. Načrt razvojnih programov mora biti usklajen s posebnim delom proračuna na kontih 42, 43 in 410, po potrebi pa tudi 40.

Spremembe veljavnega načrta razvojnih programov so nove uvrstitve projektov v načrt razvojnih programov in druge spremembe projektov. O spremembah projekta v NRP v letu izvrševanja proračuna v mejah, ki jih omogočajo prerazporeditve, odloča župan.

Župan lahko spreminja vrednost projektov v načrtu razvojnih programov. Projekte, katerih vrednost se spremeni za več kot 20 %, mora predhodno potrditi občinski svet, razen spremembe vrednosti projektov nad 20 % v primeru, ko se iz občinskega proračuna financira manj kot 50 % izhodiščne vrednosti projekta.

**9. člen**

Ožji deli Občine Šoštanj oziroma krajevne skupnosti lahko brez predhodnega soglasja župana sklenejo pravne posle:

* + za blago in storitve do višine 850,00 EUR brez DDV,
  + za gradnjo v višini do 1.700 EUR brez DDV.

**10. člen**

Na podlagi 49. člena ZJF se v proračunu občine zagotavljajo sredstva za proračunsko rezervo, ki deluje kot proračunski sklad.

Na predlog občinske uprave o uporabi sredstev proračunske rezerve za namene iz drugega odstavka 49. člena ZJF odloča župan in o tem s pisnimi poročili obvešča občinski svet.

Proračunska rezerva se v letu 2025 oblikuje v višini 110.000 EUR.

**11. člen**

Na podlagi 42. člena ZJF se v proračunu del predvidenih proračunskih prejemkov v naprej ne prerazporedi, ampak zadrži kot splošna proračunska rezervacija, ki se v proračunu izkazuje posebej.

O uporabi sredstev splošne proračunske rezervacije odloča župan. Dodeljena sredstva se razporedijo v finančni načrt neposrednega uporabnika.

**4. POSEBNOSTI UPRAVLJANJA IN PRODAJE STVARNEGA IN FINANČNEGA PREMOŽENJA OBČINE**

**12. člen**

Če so izpolnjeni pogoji iz tretjega odstavka 77. člena ZJF, lahko župan v letu 2025 odpiše dolgove, ki jih imajo dolžniki do občine, in sicer največ do skupne višine 2.000 EUR.

Obseg sredstev se v primerih, ko dolg do posameznega dolžnika neposrednega uporabnika ne presega stroška dveh evrov, v poslovnih knjigah razknjiži in se v kvoto iz prvega odstavka tega člena ne všteva.

**5. OBSEG ZADOLŽEVANJA IN POROŠTEV OBČINE IN JAVNEGA SEKTORJA**

**13. člen**

Zaradi kritja presežkov odhodkov nad prihodki v bilanci prihodkov in odhodkov, presežkov izdatkov nad prejemki v računu finančnih terjatev in naložb ter odplačila dolgov v računu financiranja se občina za proračun leta 2025 lahko zadolži do višine 1.900.000 EUR.

Občina v letu 2025 ne planira izdajanje poroštev za izpolnitev obveznosti javnih zavodov, javnih skladov in javnih agencij ter javnih podjetij, katerih ustanoviteljica je.

**6. PREHODNE IN KONČNE DOLOČBE**

**14. člen**

V obdobju začasnega financiranja Občine Šoštanj v letu 2026, če bo začasno financiranje potrebno, se uporablja ta odlok in sklep o določitvi začasnega financiranja.

**15. člen**

Ta odlok začne veljati naslednji dan po objavi v Uradnem listu Občine Šoštanj, uporablja pa se od 1. 1. 2025 dalje.

Številka: Boris GOLIČNIK, l. r.

Datum: župan Občine Šoštanj

Priloga:

Splošni, posebni del proračuna in načrt razvojnih programov

**ŽUPAN**

Na podlagi 31. člena statuta Občine Šoštanj (Uradni list Občine Šoštanj, št. 5/2018) predlagam Občinskemu svetu Občine Šoštanj, da ta osnutek odloka sprejme.

Boris GOLIČNIK,

župan Občine Šoštanj